Bjørn Benkow

Bjørn Leo Benkow (født 13. februar 1940, død 17. februar 2010Annonse i Aftenposten) var en norsk frilansjournalist som ble kjent da det sommeren 2006 ble avslørt at han hadde fabrikkert en rekke «eksklusive» intervjuer med kjendiser som Michael Schumacher, Oprah Winfrey, Bill Gates og Margaret Thatcherhttps://www.adressa.no/nyheter/innenriks/i/eEKw9R/bjoern-benkow-innroemmer-jukshttp://www.vg.no/pub/vgart.hbs?artid=125626http://www.vg.no/pub/vgart.hbs?artid=125351http://www.dagbladet.no/magasinet/2007/05/07/499914.html og solgt intervjuene til en rekke skandinaviske aviser. Benkow hevdet han hadde fått eksklusive hjemme-hos-intervjuer hos Schumacher i Sveits og intervjuet Bill Gates på et rutefly til München. I virkeligheten hadde han diktet opp intervjuene hjemme i sin egen stue. Etter avsløringen oppga han at han hadde hatt økonomiske motiver for å dikte opp de falske intervjuene.

Bjørn Benkow var nevø av Jo Benkow. Hans oldefar, fotografen Chaim Eliah Benkowitz, kom til Norge rundt 1900 på grunn av jødeforfølgelser i hjemlandet Russland, og endret det opprinnelige familienavnet Benkowitz til Benkow.

 Referanser 

Kategori:Norske journalister
Kategori:Journalistisk svindel
Kategori:Fødsler i 1940
Kategori:Dødsfall i 2010
Kategori:Norske jøder